Die 1977 Formule Een Suid-Afrikaanse Grand Prix het op Saterdag 5 Maart 1977 op die Kyalami Grand Prix-renbaan naby Johannesburg, Suid-Afrika plaasgevind. Dit was die eerste wedren van die 1977-kampioenskapseisoen en is deur Niki Lauda in sy Ferrari gewen. Onder die Formule Eenwedrenne wat by Kyalami gehou is, staan die 1977 Grand Prix uit weens die noodlottige ongeluk wat die lewens van veiligheidsbeampte Frederick Jansen van Vuuren en bestuurder Tom Pryce geëis het.